આપની જાણ ખાતર જણાવી દઇએ કે વર્ષ 2011માં પુંસરી ગામને રાષ્ટ્રીય અને રાજ્ય સરકારનો બેસ્ટ ગ્રામ પંચાયતનો પુરસ્કાર મળી ચૂક્યો છે. મજાની વાત એ છે કે આ ગામના સરપંચ હિમાંશું પટેલ માત્ર 29 વર્ષના છે. એક યુવાનના હાથમાં જો સંચાલન સોંપવામાં આવે તો કોઇ પણ ગામ કેવો વિકાસ પામી શકે તેનું જીવતું ઉદાહરણ પુંસરી ગામ બન્યું છે. રાજ્યસરકાર તરફથી આપવામાં આવેલા પુરસ્કાર સમયે સરપંચ હિમાંશુ પટેલના કાર્યોની ખુબ સરાહના કરવામાં આવી હતી. ગામનું મોડેલ રાજ્યના અન્ય ગામોમાં અમલી બનાવવાનું સૂચન પણ તત્કાલીન મુખ્યમંત્રી નરેન્દ્ર મોદીએ કર્યું હતું.